Document ID: 32007R0389

KOMMISSIONENS FORORDNING (EF) Nr. 389/2007
af 11. april 2007
om ændring af forordning (EF) nr. 1622/2000 om visse gennemførelsesbestemmelser til Rådets forordning (EF) nr. 1493/1999 om den fælles markedsordning for vin og om en EF-kodeks for ønologiske fremgangsmåder og behandlingsmetoder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin (1), særlig artikel 46, stk. 1, litra b), og
ud fra følgende betragtninger:
(1)
Kommissionens forordning (EF) nr. 1622/2000 (2) fastsætter navnlig visse betingelser for anvendelsen af stoffer, hvis anvendelse er tilladt ved forordning (EF) nr. 1493/1999. Specielt fastsættes det i bilag IXa, at anvendelsen af dimethyldicarbonat skal ske før vinens aftapning. Oversættelsen af udtrykket »aftapning« og dets forskellige betydning på visse sprog har ført til divergerende fortolkninger af denne forskrifts rækkevidde hos de erhvervsdrivende og kontrolmyndighederne.
(2)
Kommissionens forordning (EF) nr. 753/2002 af 29. april 2002 om visse gennemførelsesbestemmelser til Rådets forordning (EF) nr. 1493/1999 for så vidt angår beskrivelse, betegnelse, præsentation og beskyttelse af visse vinprodukter (3) definerer i artikel 7 med henblik på forordningens anvendelse udtrykket »aftapning«.
(3)
For at sikre en ensartet fortolkning af de forskrifter, der gælder for anvendelsen af dimethyldicarbonat, bør definitionen af udtrykket »aftapning« i forordning (EF) nr. 753/2002 medtages og anvendes til at præcisere disse forskrifter i forordning (EF) nr. 1622/2000. Bilag IXa til forordning (EF) nr. 1622/2000 bør ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for Vin -
UDSTEDT FØLGENDE FORORDNING:
Artikel 1
Andet afsnit, første led, i bilag IXa til forordning (EF) nr. 1622/2000 affattes således:
»-
Tilsætning skal foretages kort tid før aftapningen, der defineres som erhvervsmæssig påfyldning af det pågældende produkt på beholdere med et indhold på 60 liter eller derunder.«
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 11. april 2007.

Labels: 3
17
6